Martin Scorsese
Martin Charles Scorsese (1942-yil 17-noyabrda tugʻilgan) — amerikalik rejissor, produser, kinodramaturg va bastakor. Yangi Hollywood davrining yirik namoyondalaridan biri sifatida u film tarixidagi eng koʻzga koʻringan va nufuzli rejissorlardan biri sifatida tan olingan. Rejissor Bong Joon-ho 2020-yildagi Oscar marosimida nomzod Martin Scorseseni „ustoz va buyuk Martin Scorsese“ deb atadi. Uning koʻplab filmlarida zoʻravonlik tasviri va rok musiqasidan erkin foydalanishi bilan mashhur. U 1990-yilda filmlarni saqlashga bagʻishlangan „The Film Foundation“ tashkilotiga asos solgan, 2007-yilda Butun jahon film jamgʻarmasini taʼsis etgan va 2017-yilda Afrika filmlari merosi loyihasini taqdim etgan. Scorsese Robert De Niro, Leonardo DiCaprio va muharrir Thelma Shunmaker bilan doimiy ish olib borgan holda, uning loyihalarini yaratuvchilarini oʻzgartirmaslikni afzal koʻradi.